Oceania

Oceania (Tulisan Jawi: ) ataupun Australasia (Jawi: ) merupakan sebuah benua yang terdiri daripada negara-negara seperti Australia, New Zealand, Papua New Guinea dan negara Kepulauan Pasifik seperti Fiji, Nauru, Kiribati, Tahiti, Samoa, Palau dan banyak lagi.

Oceania merupakan benua dengan luas daratan terkecil dan jumlah penduduk kedua terkecil setelah Antartika. Ia adalah kerana Oceania sebenarnya merupakan kumpulan pulau-pulau di Lautan Pasifik.

Peristilahan 
Istilah ini diciptakan oleh seorang ahli geografi Perancis bernama Conrad Malte-Brun dengan nama Océanie pada tahun 1812. Kata ini berakar daripada perkataan Bahasa Yunani ὠκεανός ōkeanós yang bermaksud "lautan" melalui bahasa Latin oceanus; pengungkapan sebegini dipilih kerana sifat menonjol rantau geografi ini yang dihubungkan melalui lautan besar.

Rangkuman 

Tujuan utama penggunaan terma Oceania ialah untuk membuat kenyataan mengenai sebuah rantau atau benua (seperti Asia dan Eropah) yang terletak di antara benua Asia dan benua Amerika, dengan Australia sebagai tanah besar. Penggunaan perkataan Oceania adalah untuk menunujukkan hubung kait di antara negara-negara di rantau tersebut. Oceania ialah benua terkecil di dunia dan mempunyai populasi kedua terkecil di dunia selepas benua Antartika.

Senarai negara dan wilayah

Rujukan